วันที่6ก.ย.มีเพศสัมพันธ์กับแฟนโดยไม่ได้ป้องกัน แต่แตกนอก หลังเสร็จทานยาคุมฉุกเฉินทันที วันที่12ก.ย.มีเลือดออกทางช่องคลอดเหมือนประจำเดือน วันที่16คิดว่าหมดแล้วเพราะเลือดไม่ไหลเลยมีเพศสัมพันธ์อีกครั้ง(ไม่ได้ใส่ถุง)พบว่ามีเลือดออกมาอีก เหมือนประจำเดือนยังไม่หมดดี เลยหยุดและแตกนอก แต่ไม่ได้ทานยาคุม แบบนี้มีโอกาสท้องไหมคะ? เลือดที่ออกหลังจากทานยาคุมฉุกเฉินเป็นเพราะไข่ตกหรือเพราะอะไรคะ?
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์หลังกินยาคุมฉุกเฉิน อาจมีอาการ เลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก